ভন্ড সাধুবাবাদের বিরুদ্ধে বড়সড় অভিযান! গ্রেফতার ১৪

ওয়েব ডেস্ক : ধর্মীয় ছদ্মবেশে সাধারণ মানুষকে প্রতারণার অভিযোগ। উত্তরাখণ্ড পুলিশ ‘অপারেশন কালনেমি’ (Operation Kalanemi) নামে ব্যাপক অভিযান শুরু করেছে। উত্তরাখণ্ডের (Uttarakhand) মুখ্যমন্ত্রী পুষ্কর সিং ধামির(Pushkar Singh Dhami) নির্দেশে এই অভিযান চালানো হচ্ছে। জুলাই থেকে শুরু হওয়া এই অভিযানে ৫,৫০০ জনকে জিজ্ঞাসাবাদ করে ১,১৮২ জনের বিরুদ্ধে ব্যবস্থা নিয়েছে পুলিশ। এই মামলায় যারা গ্রেফতার হয়েছেন তাদের মধ্যে বেশ কয়েকজন বাংলাদেশি রয়েছেন বলে খবর।

গত জুলাই মাস থেকে শুরু হওয়া এই অভিযানে ভুয়ো সাধুদের (Fake Saints) খোঁজে তল্লাশি চালাচ্ছে তদন্তকারীরা। দেরাদুন ও হারিদ্বার সহ একাধিক জেলায় চলছে তল্লাশি। এই মামলায় এখনও পর্যন্ত গ্রেফতার করা হয়েছে ১৪ জনকে। তাদের মধ্যে বেশ কয়েকজন বাংলাদেশি রয়েছেন বলে খবর। তাদেরকে গ্রেফতারের পর ডিটেনশন সেন্টারে পাঠানো হয়েছে। তাদের বিরুদ্ধে প্রত্যর্পণ প্রক্রিয়া চলছে বলে জানা যাচ্ছে।

আরও খবর : দেশে বাড়ছে পথ দুর্ঘটনার ঘটনা! চাঞ্চল্য রিপোর্টে

ধর্মীয় ছদ্মবেশে সাধারণ মানুষকে প্রতারণার অভিযোগে ইতিমধ্যে ১,১৮২ জনের বিরুদ্ধে ব্যবস্থা নেওয়া হয়েছে বলে খবর। পরবর্তী পর্যায়ে, ধর্মীয় রূপে প্রতারণা ও ধর্মান্তকরণের সঙ্গে জড়িত ভুয়ো সামাজিক মিডিয়া প্রোফাইলগুলোর বিরুদ্ধে অভিযান চালানো হবে বলে জানা যাচ্ছে। এই পদক্ষেপের উদ্দেশ্য হল ধর্মীয় প্রতারণা রোধ এবং জনগণের ধর্মীয় বিশ্বাসের অপব্যবহার বন্ধ করা।

অভিযানটি চর ধাম এবং কানওয়ার যাত্রার সময় আরও জোরদার করা হয়েছিল, যখন প্রচুর তীর্থযাত্রীর আগমন ঘটে। পুলিশ জানিয়েছে, এই অভিযান অব্যাহত থাকবে এবং প্রতারণামূলক কর্মকাণ্ডের সঙ্গে জড়িত ব্যক্তিদের বিরুদ্ধে কঠোর আইনানুগ ব্যবস্থা নেওয়া হবে।

দেখুন অন্য খবর :

The post ভন্ড সাধুবাবাদের বিরুদ্ধে বড়সড় অভিযান! গ্রেফতার ১৪ first appeared on KolkataTV.